Missatge: Niño Becerra: “La solució al dèficit de Catalunya vindrà d’Europa”  Santiago Niño Becerra, catedràtic d’Estructura Econòmica IQS, de la Universitat Ramon Llull, ha explicat a VIAempresa, després d’una conferència a l’Institut Químic de Sarrià (IQS), que “el problema de Catalunya no és polític, és que cada any surten entre 12 i 18.000 milions d’euros més dels que tornen”. Segons l’economista, “aquest problema es resoldrà, via negociació o via independència, però la solució difícilment vindrà d’Espanya”. A parer seu, “algú des d’Europa acabarà trucant a Catalunya per dir com s’haurà d’actuar per resoldre la situació”, i d’aquesta manera acabar amb el dèficit fiscal, que és l’autèntic quid de la qüestió. Tot i així, Niño Becerra adverteix que “amb aquests diners es podran fer coses que ara no es fan però, dins d’un context global, Catalunya seguirà tenint un pes molt petit”. És per això que afirma que “sigui independent o no, les coses no canviaran gaire perquè Madrid realment no mana. El poder és a Frankfurt, Londres o Brussel·les”. Segons l'economista, la crisi actual no acabarà fins al 2022, quan calcula que es podrà entreveure un nou model.[SEGUIR LLEGINT]

Resposta: El que canviaria és la cadena de negociació o subordinació, ara Londres, Brussel·les o Frankfurt ordenen a Madrid que assoleixi un objectiu, però donen autonomia a Madrid per assolir-lo entre diferents opcions.És llavors que Madrid pren la decisió política que li interessa a ell i no a l'economia o a altres, com és el cas del repartiment del marge del dèficit públic.Amb la independència el tracte i negociació és directe, i si a més obtenim una economia solida i més equilibrada no tindriem tanta pressió ni patirem els efectes negatius de les ineficiencies d'altres regions espanyoles, que són la causa del nostre espoli.